Η επιτυχία επίτευξης εγκυμοσύνης με τη χρήση κατεψυγμένων εμβρύων έχει αυξηθεί σταθερά με τα χρόνια. Αυτό οφείλεται στην αλλαγή του τρόπο κατάψυξης των εμβρύων. Σήμερα η κατάψυξη γίνεται με μια διαδικασία που ονομάζεται υαλοποίηση. Με την υαλοποίηση έχουν αυξηθεί κατά πολύ τα ποσοστά επιβίωσης των εμβρύων μετά την απόψυξη (>90%). Υπάρχουν πλέον σημαντικά στοιχεία που υποδηλώνουν ότι τα ποσοστά εγκυμοσύνης με κατεψυγμένα έμβρυα είναι εξίσου καλά, αν όχι υψηλότερα από ό,τι με τα φρέσκα έμβρυα. Οι μελέτες δείχνουν επίσης ότι η εγκυμοσύνη και η υγεία του μωρού μπορεί να είναι καλύτερη με τα κατεψυγμένα έμβρυα. Ο γιατρός σας μπορεί να προτείνει να καταψύξετε όλα τα έμβρυά σας από έναν κύκλο εξωσωματικής γονιμοποίησης και να χρησιμοποιήσετε μόνο κατεψυγμένα έμβρυα στην εμβρυομεταφορά.